Document ID: /roh_data/filtered/fineweb-2-filterrobots_roh.jsonl.gz/62001

A Samedan sa chatta ina da las trais instituziuns en il Grischun dal Sid per persunas cun impediments da la societad Movimento. Là lavuran var 50 persunas en ina tessaria, scrinaria en cuschina u en differents ateliers. 23 persunas abitan er en ina da las duas gruppas d’abitar a Samedan.
A Samedan lavuran ed abitan persunas cun impediments da tut ils differents spectrums, declara Karin Hänni, la directura da Movimento.
Cura ch’ins n’è betg pli bun da gudagnar la vita ed ins croda or da l’emprim martgà da lavur, lura èn ins impedì.
D’ina vart hai pia clients cun impediments psichics, persunas cun impediments spiertals u er persunas cun menda da naschientscha.
Sfida da l'integraziun
Ina da las incumbensas principalas da l’instituziun saja da sustegnair ed accumpagnar lur clientas e clients per l’integraziun en la societad. In impurtant project per quai possian ins bainbaud realisar. Numnadamain ha la societad Movimento pudì cumprar localitads en il minz da la vischnanca da Samedan. Là duai esser en l'avegnir la tessaria cun in pitschen café che vegn gestiunà da las clientas ed ils clients da l’instituziun.
Tenor la manadra da l’ufficina a Samedan, Seraina Camichel, avess quai viceversa però anc potenzial. Las clientas ed ils clients da Movimento n’hajan betg tut las libertads sco in e mintgin.
Nus vain noss raps e vain tut las libertads. A nossas clientas e clients vegn ditg cura e quant ch’els pon dar or.